**Dobeles novada**

**3.klašu skolēnu kombinētās olimpiādes**

**norises kārtība**

**22.03.2023.**

**Olimpiādes mērķi un uzdevumi:**

1. Attīstīt skolēnu radošās spējas;
2. Rosināt interesi par latviešu valodu, matemātiku un dabaszinībām;
3. Pārbaudīt skolēnu kompetences latviešu valodā, matemātikā un dabaszinībās;
4. Olimpiādes satura sarežģītības līmenis ir augstāks, kā tas ir noteikts mācību priekšmeta standartā.

**Olimpiādes dalībnieki:** 3.klašu skolēni- skolas olimpiāžu uzvarētāji vai skolēni ar augstiem sasniegumiem mācību priekšmetos.

**Nepieciešamie piederumi:** Pildspalva, zīmulis, lineāls, krāsu zīmuļi, dzēšgumija.

**Olimpiādes saturs:**

Olimpiādē tiek pārbaudītas izglītojamo zināšanas, zināšanu praktiskais pielietojums, patstāvība un radoša pieeja uzdevumu izpildē.

Olimpiādes saturu izstrādā Dobeles sākumskolas skolotāji, ievērojot konfidencialitātes un godīguma principus.

**Olimpiādes norises laiks un vieta:**

**2023.gada 22. martā plkst.10.00 Dobeles sākumskola** **(Dainu iela 8**.)

 Dalībnieku reģistrācija no plkst.9.30.

**Olimpiādes darba norise:**

* Olimpiādi organizē un vada Dobeles sākumskolas dir.vietn.izgl.jomā Daiga Čuhnova un skolotāju MK vadītāja Sandra Krieva .
* Olimpiādei piesakās, aizpildot pieteikuma anketu Izglītības pārvaldes mājas lapā **līdz 15.martam**), to sūtīt elektroniski e-pastā: sarmite.dude@dobele.lv
* Olimpiādes darba ilgums 80 minūtes.
* **Olimpiādes darbus pēc izstrādātiem kritērijiem vērtē komisija, kuras sastāvā ir 1 skolotājs no katras skolas.**
* Apbalvojumi (1., 2., 3. vieta, atzinība) tiek piešķirti ne vairāk ka 1/3 olimpiādes dalībnieku. Apbalvo tikai tos skolēnus, kuri ieguvuši vismaz 60 % no maksimāli iespējamā punktu skaita.
* Ieteikumi un pretenzijas jāizsaka darbu labošanas laikā. Pēc rezultātu paziņošanas pretenzijas netiek ņemtas vērā.

**Pēc olimpiādes skolēniem būs iespēja apēst līdzpaņemtās pusdienas.**

Sandra Krieva

m.t.29928369

e pasts: sandrak@inbox.lv

**Tēmas**

**Latviešu valodā:**

Saprot lasīto tekstu kopumā, nosaka darbojošās personas, darbības vietu, laiku un galveno domu.

 Atrod informāciju tekstā, arī tabulās, shēmās, diagrammās, domu kartēs.

Raksta nelielus, ar personisko pieredzi un fantāziju saistītus tekstus, noformējot tos atbilstoši teksta adresātam un žanram. Pirms teksta veidošanas izplāno tā saturu.

Raksta ielūgumu un apsveikumu. Veido afišu.

 Aprakstoši skaidro vārda nozīmi tekstā vai dara to, izmantojot sinonīmus un antonīmus.

Nošķir patskaņus, divskaņus un līdzskaņus.

Saskata jaunu vārdu darināšanas iespējas.

 Nosaka lietvārdu, īpašības vārdu, darbības vārdu un skaitļa vārdu piederību vārdšķirai.

 Lieto atbilstošas teikuma beigu pieturzīmes.

**Matemātikā :**

 Veic darbības ar naturāliem skaitļiem (saskaita un atņem 100 apjomā, reizina un dala ar viencipara skaitli, ar 10, ar 100.)

 Aprēķina vērtību naturālu skaitļu izteiksmēm (ietver līdz divām, trim darbībām un iekavas), ievērojot darbību secību un atbilstošu pierakstu.

Veic aritmētiskās darbības ar nosauktiem skaitļiem.

 Nosaka laiku, izmantojot gan analogo, gan digitālo pulksteni.

 Zina galvenās sakarības starp garuma, masas, laika, naudas mērvienībām un izsaka lielāku mērvienību (garumam, masai, naudai) mazākā, pāriet no vienas laika vienības uz citu.

Salīdzina naturālu skaitļu izteiksmju ar 1 darbību vērtības.

 Pieraksta reālu situāciju ar aritmētiskām darbībām, naturālu skaitļu izteiksmēm.

Turpina, papildina reālu objektu, figūru, skaitļu virkni un figūru, skaitļu sakārtojumus.

Raksturo sakarības starp skaitļiem, lielumiem, lietojot atbilstošus jēdzienus (par tik lielāks/mazāks, vairāk/mazāk, tik reižu lielāks/mazāks, vairāk/mazāk u. tml.).

Lieto piktogrammas vai burtus, ja kāds no skaitļiem nav zināms vai nav konkrēts, skaidro šādus pierakstus, piemēram, a · 4 = a + a + a + a

Nosaka skaitli – nezināmo darbības locekli, kas apzīmēts ar simbolu (piktogramma, burts u. tml.), pārbauda atrisinājumu.

Nolasa informāciju no dažādu veidu tabulām, diagrammām, īsa vārdiska teksta.

Klasificē daudzstūrus, četrstūrus, taisnstūrus, grupē figūras, nosakot kopīgo un atšķirīgo, piederību grupai.

Aprēķina lauztas līnijas garumu, daudzstūra apkārtmēru, izmantojot mērījumos iegūtos vai dotos mērus.

Zīmē nogriezni, lauztu līniju, daudzstūri.

**Dabaszinības:**

 Atpazīst raksturīgākos tuvākajā apkārtnē esošos augus un dzīvniekus (biežāk sastopamos augus un dzīvniekus no tuvējās apkārtnes, piemēram, ozols, bērzs, pienene, alnis, vilks, ezis, suns, kaķis, čūska, muša, balodis, slieka utt).

Izmantojot piedāvātos informācijas avotus, izveido barības ķēdi (līdz 3 posmiem).

Magnētu savstarpējā iedarbība, materiāli, kurus magnēti pievelk.

Nosaka ģeogrāfisko objektu (parki, pilsētas, ciemi, kalni, upes, ezeri) atrašanās vietu (pilsētā, valstī, kontinentā) kartē, lai atbildētu uz vienkāršiem jautājumiem.

 Nosaka debespuses kartē.

Raksturo iespējas šķirot un šķiro sadzīvē izmantojamos materiālus atbilstoši atkritumu šķirošanas noteikumiem. Izsaka idejas resursu taupīšanai, saudzēšanai un atkārtotai izmantošanai.